open-index/open-wikipedia-markdown huggingface dataset:
სარფი (ქემალფაშის რაიონი)

**სარფი** () — სოფელი ქემალფაშის რაიონში, ართვინის პროვინცია, თურქეთი. მდებარეობს ართვინიდან 86 კილომეტრში, ხოლო ქემალფაშიდან 5 კილომეტრში. 2020 წლის მონაცემებით სოფელში 181 ადამიანი ცხოვრობს. 1921 წელს თურქეთსა და საბჭოთა კავშირს შორის საზღვრის განსაზღვრის დროს, სოფლის ორად გაყოფის შედეგად გაჩნდა ორი სოფელი. საქართველოში ამ სოფლის დარჩენილ ნაწილსაც სარფი ჰქვია. ორ სოფელს შორის მდებარეობს სარფის სასაზღვრო გამტარი პუნქტი თურქეთსა და საქართველოს შორის.

## ისტორია
1877-1878 წლების ოსმალეთ-რუსეთის ომის შემდეგ სოფელი რუსეთის იმპერიის საზღვრებშია. 1918-1921 წლებში საქართველოს დემოკრატიული რესპუბლიკის შემადგენლობაშია. 1921 წელს, როდესაც თურქეთსა და საბჭოთა კავშირს შორის საზღვარი განისაზღვრა, სოფელი ორად გაიყო. ორივე სოფელმა შეინარჩუნა სახელწოდება. თურქეთსა და საქართველოს შორის 1989 წელს გახსნილი სასაზღვრო გამტარი პუნქტი ამ ორი სოფლის სახელს ატარებს. 

2017 წლიდან სარფი შედის ქემალფაშის რაიონში.

## სქოლიო
კატეგორია:ქემალფაშის რაიონის სოფლები
კატეგორია:ლაზური დასახლებები თურქეთში
ბურმადერე

**ბურმადერე** () — სოფელი დამალის რაიონში, არტაანის პროვინცია, თურქეთი. მდებარეობს არტაანიდან 51 კილომეტრში, ხოლო დამალიდან 8 კილომეტრში. 2020 წლის მონაცემებით სოფელში 607 ადამიანი ცხოვრობს.

## სქოლიო
კატეგორია:დამალის რაიონის სოფლები
რაულ ხულია

**Raul Rafael Carlos Juliá y Arcelay- რაულ რაფაელ კარლოს ხულია არსელი** (დაიბადა 9 მარტი, 1940 — გარდაიცვალა. 24 ოქტომბერი, 1994) —  პუერტო-რიკოელი მსახიობი. ის  სან-ხუანში, პუერტო რიკოში დაიბადა.  ჯერ კიდევ სკოლაში სწავლის დროს დაინტერესდა მსახიობობით. სწავლის დასრულების შემდეგ განაგრძო კარიერა.  ადგილობრივი წარმოდგენის შემდეგ,   მსახიობმა და კომიკოსმა, ორსონ ბინმა, დაარწმუნა მასთან ნიუ-იორკში სამუშაოდ გადასულიყო. პოპულარობის მოპოვების შემდეგ მან  როლი მიიღო ორ სატელევიზიო სერიალში: *სიცოცხლის სიყვარული* და *სეზამის ქუჩა*. 1978 წელს დელაკორტის თეატრში  მსახიობ  მერილ სტრიპთან ერთად შექსპირის ჭირვეულის მორჯულებაში *ითამაშა.*  1979 წელს ხულიამ ითამაშა ბროდვეის  სპექტაკლ ჰაროლდ პინტერის *ღალატში* როი შაიდერთან და ბლაით დანერთან ერთად. ამ შესრულებისთვის   მოიპოვა ნომინაცია ტონის ჯილდო და მოიპოვა დრამის სამაგიდო ჯილდო . 1974-დან 1982 წლებში ხულიამ საუკეთესო მსახიობი მამაკაცის როლი მიიღო სამ ფილმში: ''Where's Charley?, The Threepenny Opera  და Nine*  1991 წელს ხულიამ ითამაშა კრისტოფერ უოკენთან ერთად *ოტელოს* აღორძინებაში და 1984 წელს კი ითამაშა ფილმში *"Design for Living*  ფრანკ ლანგელასთან  და ჯილ კლეიბიორგთან  ერთად.

მან სახელი სხვადასხვა  ფილმში შესრულებითაც გაითქვა; 1971 წელს მისი დებიუტი   ალ პაჩინოსთან ერთად ფილმში *The Panic in Needle Park* *შედგა* . 1980-იან წლებში მუშაობდა რამდენიმე ფილმზე. ხულიამ   ფილმებში *Tempest* and *Kiss of the Spider Woman ორი ნომინაცია მიიღო ოქროს გლობუსის დაჯილდოებაზე ;* ამ უკანასკნელისთვის მან მოიპოვა მიმოხილვის ეროვნული საბჭოს ჯილდო საუკეთესო მსახიობი კაცისთვის . ის ასევე გამოჩნდა ფრენსის ფორდ კოპოლას ფილმში *One from the Heart* (1982), სიდნი ლუმეტის   (1986), *რომერო* (1989) და კლინტ ისტვუდის *ახალბედა* (1990). 1991 და 1993 წლებში ხულიამ განასახიერა გომეზ ადამსი *The Addams Family-* ის ორ კინოადაპტაციაში.  1994 წელს მან გადაიღო *The Burning Season* და *Street Fighter* ვიდეო თამაშების ფილმის ადაპტაცია . იმავე წელს ხულიამ ჯანმრთელობის რამდენიმე პრობლემა განიცადა, საბოლოოდ კი ინსულტის შემდეგ გარდაიცვალა. მისი დაკრძალვა გაიმართა პუერტო რიკოში, რომელსაც ათასობით ესწრებოდა. *The Burning Season-'' ში მუშაობისთვის ხულიამ მოიპოვა სიკვდილის შემდეგ ოქროს გლობუსის ჯილდო, პრაიმტაიმის ემის ჯილდო და კინომსახიობთა გილდიის ჯილდო .   

## სქოლიო 
კატეგორია:გარდაცვლილი 1994
კატეგორია:დაბადებული 1940
კატეგორია:მსახიობები ანბანის მიხედვით
განაჩენი (ფილმი)

**განაჩენი** — კინოსტუდია ქართული ფილმის მიერ 1959 წელს გადაღებული კინოფილმი. ფილმის რეჟისორია ლევან ხოტივარი. ფილმის პრემიერა გაიმართა 1961 წელს.

## სიუჟეტი
ინჟინერმა ჯაფარიძემ, რომელმაც ჰიდროელექტროსადგურის მშენებლობის დასრულება იჩქარა, უხეშად დაარღვია უსაფრთხოების წესები. ამან კატასტროფა გამოიწვია და ადამიანი დაიღუპა. ინჟინერს ასამართლებენ და ხანგრძლივ პატიმრობას მიუსჯიან. კოლონიაში მას გზის მშენებლობის უფროსად დანიშნავენ. იგი არაერთ ახალგაზრდას დააყენებს სწორ გზაზე.

## როლებში
* გიორგი შავგულიძე — მერაბი
* დუდუხანა წეროძე — თამარი
* გრიგოლ ტყაბლაძე — რევაზი (პროკურორი)
* ლია ელიავა — ნანი
* იმედა კახიანი — ზურაბი
* ვახტანგ ნინუა — ახმახი
* დათო დანელია — შვილი
* მ. კახეთელიძე — შვილი
* ბიჭიკო ამაღლობელი — ჭორფლიანი
* ქართლოს კასრაძე — დათო
* ირაკლი უჩანეიშვილი
* ირაკლი ქოქრაშვილი — ოსტატი
* დანიელ სლავინი პოლკოვნიკი
* ემანუილ აფხაიძე
* აბესალომ ლორია
* ნოდარ ფირანიშვილი პატიმარი
* ალექსანდრე გომელაური
* ერასტი ბილანიშვილი
* ნოჟერი ჭონიშვილი
* ალექსანდრე კვალიაშვილი
* მერი კანდელაკი
* გ. კიკნაძე
* ირაკლი ნიჟარაძე
* რევაზ ნებიერიძე
* ვახტანგ სულაქველიძე

## რესურსები ინტერნეტში
* 
* 

კატეგორია:ქართულენოვანი ფილმები
კატეგორია:1959 წლის ქართული ფილმები
კატეგორია:კინოსტუდია „ქართული ფილმის“ ფილმები
კატეგორია:ფილმები ანბანის მიხედვით
კატეგორია:ლევან ხოტივარის ფილმები
ლამარა პაპინაშვილი

**ლამარა პაპინაშვილი** (დ. 25 დეკემბერი, 1929, თბილისი) — ქართველი გეოგრაფი და მეცნიერი. გეოგრაფიულ მეცნიერებათა კანდიდატი.

## ბიოგრაფია
1953 წელს დაამთავრა თბილისის სახელმწიფო უნივერსიტეტის მათემატიკის ფაკულტეტი.

1954 წელს მუშაობა დაიწყო ჰიდრომეტეოროლოგიის უნივერსიტეტში წამყვან მეცნიერ-თანამშრომლად. გამოქვეყნებული აქვს 100-ზე მეტი სამეცნიერო ნაშრომი კავკასიის, ამიერკავკასიის, საქართველოს კლიმატისა და კლიმატურ რესურსებზე. შრომათა უმრავლესობა დანერგილია სახალხო მეურნეობაში (სოფლის მეურნეობა, მშენებლობა, ავიაცია, გზათა ექსპლოატაცია). ასეთ შრომებს განეკუთვნება თოვლის საფარის რეჟიმი, საშიში მეტეოროლოგიური ელემენტების მიხედვით ტერიტორიული დარაიონება, ატმოსფერული ნალექების და თოვლის საფარის საუკუნოვანი ცვალებადობის მიხედვით კლიმატის რყევადობა, თბილსიის აეროპორტის კლიმატი, თბილისის კლიმატი, კოლხეთის დაბლობის ამოშრობის შედეგად ატმოსფერული ნალექების შესაძლო ცვლილებების დადგენა. მის მიერ შედგენილია მეტეოროლოგიურ მონაცემთა ბანკი (ჰაერის ტემპერატურა, სინოტივე, ატმოსფერული ნალექები, თოვლის საფარი, თოვლის საფარის წონა ერთეულოვან ფართზე). მონაცემთა საფუძველზე შედგენილია (თანაავტორობით) „საინჟინრო ნორმები და წესები საქართველოს ტერიტორიისათვის“. მიღებული აქვს სახელმწიფო ჯილდოები.

საკანდიდატო დისერტაციის თემა — დაიცვა 1973 წელს „თოვლის საფარის რეჟიმი საქართველოს ტერიტორიაზე“.

## ჯილდოები
* 2000 - ღირსების ორდენი
* საქართველოს სოფლის მეურნეობის დამსახურებული მუშაკი

## ლიტერატურა
* ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი. თბ., 2003, გვ.220-221
* წიგნი ღირსებისა: ტ. 5/ შემდგ.: ყიფიანი თ., (რედ.), გაჩეჩილაძე თ., სიმონიშვილი გ., თბ., 2003, გვ.334

## რესურსები ინტერნეტში
კატეგორია:დაბადებული 25 დეკემბერი
კატეგორია:დაბადებული 25 დეკემბერი
კატეგორია:ქართველი გეოგრაფები
კატეგორია:თბილისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს სსრ-ის სოფლის მეურნეობის დამსახურებული მუშაკები
კატეგორია:დაბადებული 1929
კატეგორია:გეოგრაფიის მეცნიერებათა კანდიდატები
კატეგორია:საქართველოს ღირსების ორდენის კავალრები
კახაბერ რობაქიძე

**კახაბერ რობაქიძე** (დ. 17 თებერვალი, 1970, ქუთაისი) — ქართველი ექიმი და მეცნიერი.

## ბიოგრაფია
1992 წელს დაამთავრა თბილისის სახელმწიფო სამედიცინო უნივერსიტეტის პროფილაქტიკური მედიცინის ფაკულტეტი.

1992-1994 წლებში მუშაობდა თბილისის სახელმწიფო სამედიცინო უნივერსიტეტის მიკრობიოლოგიის კათედრაზე(იმუნოლოგია, ვირუსოლოგია), 1994 წლიდან არის მ. იაშვილის სახელობის ბავშვთა მრავალპროფილური საავადმყოფოს ინფექციურ-ბოქსირებული განყოფილების თანამშრომელი. ავტორია 26 სამეცნიერო ნაშრომისა, რომლებიც ეხება მიკრობთა ანტიბიოტიკებისადმი რეზისტენტობას. მიკრობიოლოგი, მედიცინის მეცნიერებათა კანდიდატი.

საკანდიდარო დისერტაციის თემა — დაიცვა 1995 წელს „მიკრობთა ანტიბიოტიკებისადმი რეზისტენტობის გავლენა ნეიტროფილების ფუნქციურ აქტივობაზე ოპერაციის შემდგომი ჩირქოვანი გართულების დროს“.

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 238

## რესურსები ინტერნეტში
კატეგორია:დაბადებული 17 თებერვალი
კატეგორია:დაბადებული 1970
კატეგორია:ქუთაისში დაბადებულები
კატეგორია:თბილისის სახელმწიფო სამედიცინო უნივერსიტეტის კურსდამთავრებულები
კატეგორია:ქართველი ბიოლოგები
თამარ რობაქიძე

**თამარ რობაქიძე** (დ. 6 მარტი, 1949, თბილისი) — ქართველი ექიმი და მეცნიერი.

## ბიოგრაფია
1972 წელს დაამთავრა თბილისის სახელმწიფო სამედიცინო  უნივერსიტეტის პედიატრიული ფაკულტეტი.

1971-1981 წლებში იყო თბილისის სახელმწიფო სამედიცინო უნივერსიტეტის ბავშვთა ქირურგიის კათედრის უფროსი ლაბორანტი; 1981 წლიდან ამავე კათედრის ასისტენტი. ავტორია 49 სამეცნიერო ნაშრომის, რომლებიც შეეხება ქირურგიული ინფექციის პრობლემებს ბავშვებში და დარღვევებს ჰემოსტაზის სისტემაში. გამოქვეყნებული აქვს ერთი მონოგრაფია.

საკანდიდატო დისერტაციის თემა — დაიცვა 1986 წელს „ჰემოსტაზის ცვლილებანი დამწვრობითი დაავადების დროს და მისი კორექცია ბავშვებში“.

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 241

## რესურსები ინტერნეტში
კატეგორია:დაბადებული 6 მარტი
კატეგორია:დაბადებული 1949
კატეგორია:ქართველი ქირურგები
კატეგორია:თბილისში დაბადებულები
კატეგორია:თბილისის სახელმწიფო სამედიცინო უნივერსიტეტის კურსდამთავრებულები
ჯემალ რობაქიძე

**ჯემალ რობაქიძე** (დ. 17 მარტი, 1937, თბილისი) — ქართველი ინჟინერი, მიღებული აქვს არაერთი სახელმწიფო ჯილდო.

## ბიოგრაფია
1960 წელს დაამთავრა საქართველოს ტექნიკური უნივერსიტეტი.

1961 წლიდან მუშაობდა რუსთავის სინთეზური ბოჭკოს ქარხნის მშენებლობაზე, ფიზიკის სამეცნიერო-კვლევითი ინსტიტუტის დაბალი ტემპერატურის ფიზიკის განყოფილებაში წამყვან ინჟინერ-კონსტრუქტორად; 1970-1997 წლებში იყო საქართველოს საშენ მასალათა მრეწველობის სამინისტროს საწარმოო გაერთიანება „საქარამადნეულის“ საწარმოო-ტექნიკური განყოფილების უფროსი, მთავარი ინჟინრის მოადგილე, გენერალური დირექტორის მოადგილე; წლების განმავლობაში აქტიურად მოღვაწეობდა საშენი მასალების მოპოვებისა და დამუშავების საწარმოებში; მისი მონაწილეობით აშენდა, დამონტაჟდა და საექსპლუატაციოდ გადაიცა არაერთი ახალი ქარხანა, მათ შორის, დარკვეთის ქვიშის გამამდიდრებელი, იმირის სამსხვრევ-დამხარისხებელი, წყურგილის ინერტული მასალების (აფხაზეთში), ლეჟბადინისა და იმირის საკარიერო სამმართველოები და სხვა უმნიშვნელოვანესი საწარმოო ობიექტები

## ჯილდოები
* 2000 - ღირსების ორდენი

## ლიტერატურა
* საქართველოს არქიტექტორთა და მშენებელთა ენციკლოპედია, თბ., 2017, გვ. 491;
* წიგნი ღირსებისა: ტ. 5/ შემდგ.: ყიფიანი თ., (რედ.), გაჩეჩილაძე თ., სიმონიშვილი გ., თბ., 2003, გვ. 240

## რესურსები ინტერნეტში
კატეგორია:დაბადებული 17 მარტი
კატეგორია:დაბადებული 1937
კატეგორია:ქართველი ინჟინრები
კატეგორია:თბილისში დაბადებულები
კატეგორია:საქართველოს ტექნიკური უნივერსიტეტის კურსდამთავრებულები
მანანა როინიშვილი

**მანანა როინიშვილი** (დ. 25 დეკემბერი, 1922, ცხინვალი) — ქართველი ექიმი და მეცნიერი.

## ბიოგრაფია
1943 წელს დაამთავრა თბილისის სახელმწიფო სამედიცინო უნივერსიტეტის სამკურნალო ფაკულტეტი.

1943-1945 წლებში იყო სტალინირის(ცხინვალი) საავადმყოფოს ქირურგიული განყოფილების ორდინატორი, სისხლის გადასხმის სადგურის გამგე, საფერშლო-საბებიო ტექნიკუმის პედაგოგი, 1945-1951 წლებში საოლქო პოლიკლინიკის ქირურგი, 1951-1960 წლებში ექიმი-გინეკოლოგი, 1960 წლიდან თბილისის მეან-გინეკოლოგიის სამეცნიერო-კვლევითი ინსტიტუტის თანამშრომელი. არის 12 სამეცნიერო ნაშრომი ავტორი. მეან-გინეკოლოგი, მედიცინის მეცნიერებათა კანდიდატი, მიღებული აქვს ქების სიგელები.

საკანდიდატო დისერტაციის თემა — დაიცვა 1973 წელს „ჰემოსტაზის სისტემაში დარღვევები თამბაქოს ფაბრიკაში მომუშავე ქალთა შორის“.

## ორგანიზაციის წევრი
* საქართველოს მეან–გინეკოლოგთა სამეცნიერო საზოგადოება, წევრი

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 241

## რესურსები ინტერნეტში
კატეგორია:დაბადებული 25 დეკემბერი
კატეგორია:დაბადებული 1922
კატეგორია:ქართველი გინეკოლოგები
კატეგორია:ცხინვალში დაბადებულები
კატეგორია:თბილისის სახელმწიფო სამედიცინო უნივერსიტეტის კურსდამთავრებულები
ღირსებისთვის (ფილმი)

**„ღირსებისთვის“** () — კინოსტუდია „არმენფილმის“ 1956 წლის შავ-თეთრი ფილმი ალექსანდრე შირვანზადეს ამავე სახელწოდების პიესის მიხედვით.

## სიუჟეტი 
ელიზბაროვმა მეგობრის გარდაცვალების შემდეგ მისი ქონება მიითვისა და ოჯახი ბედის ანაბარა მიატოვა. თუმცა, სწავლის დასრულების შემდეგ ოთარიანი შესაბამისი დოკუმენტაციის წარდგენით ითხოვს მათთვის ქონების დაბრუნებას. ელიზბაროვის უმცროს ქალიშვილს, მარგარიტს, სურს სამართლიანობის აღდგენა, მაგრამ მამამისი მზადაა ყველანაირი სისასტიკისთვის. 

## როლებში 
* რაჩია ნერსესიანი — ელიზბაროვი
* ავეტ ავეტისიანი — საღატელი
* ვარდუი ვარდერესიანი — მარგარიტა ელიზბაროვა
* არტემ კარაპეტიანი — ბაგრატ ელიზბაროვი
* კარპ ხაჭვანკიანი — სურენი
* ხაჩიკ ნაზარეთიანი — არტაშეს ოთარიანი
* გურგენ გაბრიელიანი — კარინიანი
* მარინა თბილელი — როზალია
* ამალია არაზიანი — ერანუჰი
* ვარდუჰი შაჰსუვარიანი — ვერგინე
* გ. სუპრუნოვა — მადმუაზელ ორლი

## რესურსები ინტერნეტში
* 

## სქოლიო
კატეგორია:სომხურენოვანი ფილმები
კატეგორია:რუსულენოვანი ფილმები
კატეგორია:კინოსტუდია „არმენფილმის“ ფილმები
კატეგორია:პიესებზე დაფუძნებული ფილმები
კატეგორია:შავ-თეთრი ფილმები
კატეგორია:სსრკ-ის ფილმები
კატეგორია:სომხური ფილმები
კატეგორია:1956 წლის ფილმები
ესქიქილიჩი (დამალის რაიონი)

**ესქიქილიჩი** () — სოფელი დამალის რაიონში, არტაანის პროვინცია, თურქეთი. მდებარეობს არტაანიდან 48 კილომეტრში, ხოლო დამალიდან 3 კილომეტრში. 2020 წლის მონაცემებით სოფელში 462 ადამიანი ცხოვრობს.

## სქოლიო
კატეგორია:დამალის რაიონის სოფლები
ეროვნული ლიგა 2023

**ეროვნული ლიგა 2023** — საქართველოს უმაღლესი ლიგის 35-ე გათამაშება.
## ფორმატი 
ჩემპიონატში მონაწილეობას იღებს 10 გუნდი, ერთმანეთთან გუნდები ოთხ თამაშს თამაშობენ. საბოლოო ჯამში თითო გუნდმა 36 მატჩი უნდა ითამაშოს.

ტურნირის გამარჯვებული ჩემპიონთა ლიგაზე მონაწილეობას დაიწყებს I შესარჩევი ეტაპიდან. მეორე და მესამე ადგილზე გასული გუნდები და საქართველოს თასის გამარჯვებული მონაწილეობას მიიღებს უეფას კონფერენციების ლიგაზე I შესარჩევი რაუნდიდან. თუ თასის გამარჯვებული გახდება გუნდი ჩემპიონატის ცხრილის პირველი სამეულიდან, უეფას კონფერენციების ლიგაზე მონაწილეობის საშუალება მიეცემა ჩემპიონატის IV-ადგილოსან გუნდს.

## კლუბები  
## ცხრილი

## შედეგები
ყველა გუნდი თამაშობს 18 საშინაო და 18 გასვლით თამაშს (თითო გუნდს ეთამაშება 4ჯერ), ჯამში 36 თამაშს.

### ტური 1-18
### ტური 19-36
## პლეი-ოფი 
----

## სტატისტიკა 
### ბომბარდირები 
:

### ჰეტ-ტრიკები 
* 7ფეხბურთელმა გაიტანა 7 გოლი

### მშრალი მატჩები
:

## რესურსები ინტერნეტში
* ეროვნული ლიგის ოფიციალური ვებ-გვერდი
* ჩემპიონატის წესები 

## სქოლიო
კატეგორია:ეროვნული ლიგის სეზონები
კატეგორია:უმაღლესი ლიგის სეზონები
კატეგორია:2023 წელი ქართულ ფეხბურთში
სამედ აღაოღლუ

**სამედ აღაოღლუ** (; ; დ. 1909, ბაქო, რუსეთის იმპერია - გ. 6 აგვისტო, 1982, სტამბოლი, თურქეთი) — აზერბაიჯანული წარმოშობის თურქი მწერალი, პუბლიცისტი, საზოგადო და პოლიტიკური მოღვაწე. თურქეთის დიდი ეროვნული ასამბლეის წევრი, თურქეთის პრემიერ-მინისტრის მოადგილე (1950-1952), შრომის მინისტრი (1952-1953), ვაჭრობის მინისტრი (1954-1958). აჰმედ-ბეი აღაოღლუს ვაჟი.

## ბიოგრაფია 
სამედ აღაოღლუ დაიბადა 1909 წელს ბაქოში. როდესაც მისი მამა აჰმედ ბეი აღაოღლუ ემიგრაციაში წავიდა ოსმალეთის იმპერიაში, ის ჩვილი იყო. დაწყებითი განათლება ბაიაზეტის ფევზიეს ლიცეუმში მიიღო, შემდეგ კი სწავლა ანკარის ლიცეუმში განაგრძო. 1926-1931 წლებში სწავლობდა ანკარის უნივერსიტეტის იურიდიულ ფაკულტეტზე. შემდეგ გაემგზავრა სასწავლებლად სტრასბურგში, ამ პერიოდში დაწერა წიგნი „სტრასბურგის მოგონებები“. სამედ აღაოღლუ თურქეთში ცნობილია, როგორც მწერალი და პოლიტიკოსი. ის არის მემუარების ჟანრის ერთ-ერთი ფუძემდებელი თურქულ ლიტერატურაში. მისი წიგნები: მოგონებები მამისგან (1940), მამის მეგობრები (1957), ნაცნობი სახეები (1965), ჩემი მეგობარი მენდერესი (1967), ერთი კუნძული მარმარაში (1972), პირველი ეტაპი (1978), ცხოვრება თავგადასავალი (1981) - მემუარების ჟანრის მნიშვნელოვანი ნიმუშებია. თავის ნაწარმოებებში იყენებდა სახელს სამედ აღაევი. 

1966 წლის 13 აგვისტოს სამედ აღაოღლუ და მისი მეუღლე ნარიმან აღაოღლუ გაემგზავრნენ სსრკ-ში. ორი თვის განმავლობაში ისინი სტუმრობენ კავშირის ბევრ ადგილს, მათ შორის აზერბაიჯანსა და სომხეთს. ბაქოში ჩასვლის შემდეგ აღაოღლუმ აღნიშნა, რომ აქ ხალხი დაინტერესებულია კინოთი, ოპერით, თეატრით და ასევე ისაუბრა ადგილობრივი მოსახლეობის რუსიფიკაციის პროცესზე. ბაქოს შემდეგ ჩადის მშობლიურ ყარაბაღში, შუშაში. აქ სამედ აღაოღლუ სტუმრობს მამის სახლს და ნახულობს ნათესავებს. სსრკ-ში მოგზაურობის შემდეგ აღაოღლუ წერს წიგნს „საბჭოთა რუსეთის იმპერია“ და აღნიშნავს, რომ საბჭოთა კავშირი არაფრით განსხვავდება სხვა ოდესმე არსებული იმპერიებისგან.

სამედ აღაოღლუ 1982 წლის 6 აგვისტოს სტამბოლში გარდაიცვალა.

## სქოლიო 
კატეგორია:დაბადებული 1909
კატეგორია:გარდაცვლილი 1982
კატეგორია:ბაქოში დაბადებულები
კატეგორია:აზერბაიჯანელი მემუარისტები
კატეგორია:აზერბაიჯანელი მწერლები
კატეგორია:აზერბაიჯანელი მწერლები ჟანრის მიხედვით
კატეგორია:თურქეთის დიდი ეროვნული ასამბლეის IX მოწვევის წევრები
კატეგორია:თურქეთის დიდი ეროვნული ასამბლეის X მოწვევის წევრები
კატეგორია:თურქეთის დიდი ეროვნული ასამბლეის XI მოწვევის წევრები
ვალერიან ვადაჭკორია

**ვალერიან ვადაჭკორია** (დ. 9 დეკემბერი, 1919, ჭანჭათი, ლანჩხუთის რაიონი — გ. 2 მარტი, 1996) — ქართველი გამომგონებელი, თანამდებობის პირი, ინჟინერი, მეცნიერი. გამოჩენილი ინჟინერ-მექანიკოსი, საზოგადო მოღვაწე.

## ბიოგრაფია
1942 წელს დაამთავრა საქართველოს პოლიტექნიკური ინსტიტუტი ინჟინერ-მექანიკოსის კვალიფიკაციით.

1942-1947 წლებში — თბილისის საავიაციო ქარხანა — ოსტატის თანაშემწე, ოსტატი, ცვლის უფროსი, საამქროს უფროსის მოადგილე, 1947-1950 წლებში — საამქროს უფროსი. 1950 წელს ჩაირიცხა მსმენელად მოსკოვის საავიაციო მრეწველობის აკადემიაში თვითმფრინავმშენებლობის ფაკულტეტზე, რომლის დამთავრების შემდეგ დაუბრუნდა თბილისის საავიაციო ქარხანას და დანიშნულ იქნა ქარხნის მთავარი ტექნოლოგის მოადგილედ. 1952-1955 წლებში — ქუთაისის მანქანათმშენებლობის ქარხნის დირექტორი. 1955-1957 წლებში — ქუთაისის აღმასკომის თავმჯდომარე. 1957-1966 წლებში — საქართველოს ადგილობრივი მრეწველობის მინისტრის მოადგილე, საქართველოს სახალხო მეურნეობის საბჭოს მანქანათმშენებლობისა და ელექტროტექნიკური მრეწველობის სამმართველოს უფროსი, საქართველოს კპ ცკ-ის მანქანათმშენებლობისა და ტრანსპორტის განყოფილების უფროსი. 1966-1971 წლებში — საქართველოს კვების მრეწველობის მინისტრი. 1971-1990 წლებში — საქართველოს მინისტრთა საბჭოს თავმჯდომარე. წლების მანძილზე იყო საქართველოს პოლიტექნიკური ინსტიტუტის სახელმწიფო საგამოცდო კომისიის თავმჯდომარე. 30-იანი, 40-იანი და 50-იანი წლების რეპრესირებულთა და მათი უფლებების აღდგენის საქართველოს უმაღლესი საბჭოს პრეზიდიუმის კომისიის თავმჯდომარე. მრავალი სამეცნიერო ნაშრომის და 5 გამოგონების ავტორი. მიღებული ჰქონდა სახელმწიფო ჯილდოები. 

## ჯილდოები
* 1961 — საქართველოს დამსახურებული ინჟინერი

## ბიბლიოგრაფია
* მრეწველობა, ტრანსპორტი, კავშირგაბმულობა, თბ., . 1976 
* პოლიმერული მასალები და მათი გამოყენება მანქანათმშენებლობაში, თბ., 1966 

## ლიტერატურა
* გამოჩენილი ინჟინრები და მეცნიერები, თბ., 2012, გვ. 63-64

## რესურსები ინტერნეტში
კატეგორია:დაბადებული 9 დეკემბერი
კატეგორია:დაბადებული 1919
კატეგორია:ქართველი გამომგონებლები
კატეგორია:ქართველი ინჟინრები
კატეგორია:საქართველოს პოლიტექნიკური ინსტიტუტის კურსდამთავრებულები
ვალერიან
ენდრიკ ფელიპე

**ენდრიკ ფელიპე მორეირა დე სოუზა** (დ. 21 ივლისი, 2006), უფრო მეტად ცნობილი როგორც **ენდრიკი** — ბრაზილიელი ფეხბურთელი. ბრაზილიის ჩემპიონატის კლუბ „პალმეირასის“ თავდამსმხელი, რომელიც 2024 წლის ივლისიდან მადრიდის „რეალს“ შეუერთდება.

## საკლუბო კარიერა
### პალმეირასი
#### ახალგაზრდული კარიერა
11 წლის ასაკში ფელიპე ახლოს იყო „სან პაულუში“ გადასვლასთან, მაგრამ საბოლოოდ იგი „პალმეირასს“ შეუერთდა, სადაც ახალგაზრდულ გუნდებში 5 წელი გაატარა, მოახერხა 165 გოლის გატანა 169 შხვედრაში. 2022 წელს მონაწილეობა მიიღო სან-პაულუს იუნიორთა საფეხბურთო თასზე, სადაც 7 თამაშში 7 გოლი გაიტანა, რითაც დიდი წვლილი შეიტანა გუნდის მიერ ტურნირის მოგებაში და გულშემატკივრების მიერ საუკეთესო მოთამაშედაც დასახელდა. ამ ტურნირის შემდეგ ფელიპემ საერთაშორისო მედიისა და ევროპული გრანდების ყურადღების მიპყრობა მოახერხა.

#### პროფესიონალური კარიერა
ენდრიკის დებიუტი პროფესიონალურ დნეზე 2022 წლის 6 ოქტომბერს, ბრაზილიის სერიე ა-ში, „კორიტიბას“ წინააღმდეგ შედგა. შეხვედრა „პალმეირასის“ გამარჯვებით, 4–0 დასრულდა. 16 წლის, ორი თვისა და 16 დღის ენდრიკი გახდა ყველაზე ახალგაზრდა მოთამაშე, ვისაც „პალმეირასის“ რიგებში უთამაშია. 25 ოქტომბერს გუნდის მაისურით სადებიუტო გოლის გატანაც მოახერხა, როდესაც „ატლეტიკო პარანანენსეს“ წინააღმდეგ დუბლის გაფორმება მოახერხა, რითაც გახდა მეორე ყველაზე ახალგაზრდა ბრაზილიელი ჩემპიონატის ისტორიაში, რომელმაც გოლის გატანა მოახერხა.

### მადრიდის „რეალი“
2022 წლის 15 დეკემბერს ცნობილი გახდა რომ მადრიდის „რეალმა“ „პალმეირასათან“, ენდრიკთან და მის ოჯახთან შეთანხმებას მიაღწია. მას შემდეგ რაც ფეხბურთელს 18 წელი შეუსრულდება, ის მადრიდის „რეალს“ შეუერთდება (2024 წლის ივლისში).

## თამაშის ტილი
ცაცია ფორვარდს, კარგი დარტყმით, ხშირად ადარებენ რონალდოსა და რომარიოს. როდესაც მას ჰკითხეს საკუთარი სტილის შესახებ, ასეთი პასუხი გასცა: „ყოველთვის ვიბრძოლებ, [ბოლო წუთამდე], ვიდრე თამაშში ვარ. არასდროს დავნებდები, ზეწოლას განვახორციელებ მცველებზე, და ვირბენ ყველაზე მეტს, მათ შორის, ვინც მინდორზეა “  მისი კუმირია კრიშტიანუ რონალდუ. ენდრიკი სამართლიანად ითვლება ბრაზილიის ერთ-ერთ საუკეთესო ტალანტად.

## კარიერის სტატისტიკა
### საკლუბო
## სქოლიო
კატეგორია:დაბადებული 21 ივლისი
კატეგორია:დაბადებული 2006
კატეგორია:პალმეირასის ფეხბურთელები
კატეგორია:ბრაზილიელი ფეხბურთელები
კატეგორია:2024 წლის კოპა ამერიკის ფეხბურთელები
კატეგორია:მადრიდის რეალის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
ალთინემექი

**ალთინემექი** () — სოფელი ჰანაქის რაიონში, არტაანის პროვინცია, თურქეთი. მდებარეობს არტაანიდან 47 კილომეტრში, ხოლო ჰანაქიდან 19 კილომეტრში. 2020 წლის მონაცემებით სოფელში 36 ადამიანი ცხოვრობს.

## სქოლიო
კატეგორია:ჰანაქის რაიონის სოფლები
მარინა წურწუმია

**მარინა წურწუმია** (; დ. 3 თებერვალი, 1964, მოსკოვი) — რუსი კინორეჟისორი და სცენარისტი.

## ბიოგრაფია
დაიბადა 1964 წლის 3 თებერვალს მოსკოვში. 1987 წელს დაამთავრა საკავშირო კინემატოგრაფიის ინსტიტუტის სარეჟისორო ფაკულტეტი (ალექსანდრე ზგურიდის სახელოსნო). გადაღებული აქვს 12–მდე ფილმი. მონაწილეობდა საერთაშორისო კინოფესტივალებში.

1992 წელს საქართველოში კინოსტუდია „ქართულ ფილმთან“ ერთად გადაიღო ფილმი „მხოლოდ სიკვდილი მოდის აუცილებლად“. ამასთანავე არის მისი პროდიუსერიც.

## ფილმოგრაფია
### რეჟისორი
* 1990 — „დომინუსი“ 
* 1992 — „მხოლოდ სიკვდილი მოდის აუცილებლად“

## რესურსები ინტერნეტში
* 

## სქოლიო
კატეგორია:დაბადებული 3 თებერვალი
კატეგორია:დაბადებული 1964
კატეგორია:რუსი კინორეჟისორები
კატეგორია:ქართველი კინორეჟისორები
კატეგორია:ცოცხალი ადამიანები
კატეგორია:მოსკოვში დაბადებულები
ქართველი საბავშვო მწერლების სია

ქვემოთ შეგიძლიათ იხილოთ **ქართველი საბავშვო მწერლების სია**.

## საბავშვო მწერლების სია
 50პქ|| ქადაგიძე ნინო ||  || 
50პქ||    კვიტატიანი ქეთი ||  || 
50პქ||    

## რესურსები ინტერნეტში
* ქართველი საბავშვო მწერლები

## სქოლიო
*
გრიგოლ წიტაიშვილი

**გრიგოლ წიტაიშვილი** (დ. 28 თებერვალი, 1937, ბათუმი) — ქართველი მსახიობი, საქართველოს სსრ დამსახურებული არტისტი (1979), საქართველოს კინემატოგრაფისტთა შემოქმედებითი კავშირის წევრი.

## ბიოგრაფია
1960 წელს დაამთავრა შოთა რუსთაველის სახელობის თეატრალური ინსტიტუტის სამსახიობო ფაკულტეტი.

მუშაობდა გორის, რუსთავის, რუსთაველის სახელობის, გრიბოედოვის სახელობის და სხვა თეატრებში. 1967 წლიდან დაიწყო მოღვაწეობა კინოსტუდია „ქართულ ფილმში“. შეასრულებული აქვს მთავარი როლები: ლადო („ცისკრის ზარები“, რეჟ. ყ. მგელაძე, 1967), გერასიმე („სინათლე ჩვენს ფანჯრებში“, რეჟ. ყ. მგელაძე, 1969), იასონი („წუთისოფელი“, რეჟ. შ. მანაგაძე, ნ. მანაგაძე, 1971). მონაწილეობს ფილმებში: „ჩარი-რამა“ (რეჟ. ნ. სანიშვილი, 1972, ნოდარი), „ღამის ვიზიტი“ (რეჟ. ნ. სანიშვილი, 1974, გიორგი), „კაპიტნები“ (რეჟ. თ. გომელაური, 1974, სეინერის კაპიტანი), „ბათა ქექია“ (ლ. გორდელაძე, 1978), „დათა თუთაშხია“ (რეჟ. გ. ლორთქიფანიძე, გ. გაბესკირია, 1978), „მშობლიური ჩემო მიწავ!“ (რეჟ. რ. ჩხეიძე, 1980), „ზღაპარი“ (რეჟ. კ. სურმავა, 1980), „ერთ პატარა ქალაქში“ (რეჟ. გ. ლორთქიფანიძე, 1985), „გრანტუსი“ (რეჟ. ბ. ჩხეიძე, 1994) და სხვ.

## ჯილდოები და აღიარება
* 1979 — საქართველოს სსრ დამსახურებული არტისტი
* 1997 — ღირსების ორდენი

## ფილმოგრაფია
* 1966 — უყაიმო თამაში 
* 1967 — ცისკრის ზარები — ლადო
* 1969 — სინათლე ჩვენს ფანჯრებში — გერასიმე
* 1971 — წუთისოფელი — იასონი
* 1972 — ჩარი რამა — ნოდარი
* 1974 — ღამის ვიზიტი — უფროსი ინსპექტორი
* 1974 — კაპიტნები — სეინერის კაპიტანი
* 1976 — გასეირნება თბილისში (ნამდვილი თბილისელი და სხვები) 
* 1978 — დათა თუთაშხია — როგაჩევი
* 1978 — ბათა ქექია 
* 1979 — იმერული ესკიზები 
* 1980 — მშობლიურო ჩემო მიწავ (რაიკომის მდივანი)
* 1980 — ზღაპარი — გრიშა ძია
* 1981 — ძნელი დასაწყისი — გაბო
* 1982 — მე დავბრუნდები 
* 1982 — ლომა, დავიწყებული მეგობარი 
* 1982 — კუკარაჩა — მოსამართლე
* 1982 — არაჩვეულებრივი რეისი
* 1984 — უკვდავების თეთრი ვარდი — მეფე
* 1985 — ერთ პატარა ქალაქში — პარმენ კამკამიძე
* 1987 — პლიაჟის ავაზაკი — ბიკენტი
* 1994 — გრანტუსი 
* 1995 — შიში — ზავხოზი
* 1996 — შვიდფერა ყვავილი 
* 2010 — ომი და ქორწილი 
* 1986 — სიზმარა — (ანიმაციური)

## რესურსები ინტერნეტში
* 
* ეროვნული ფილმოგრაფია — გრიგოლ წიტაიშვილი
* 

## სქოლიო
კატეგორია:დაბადებული 28 თებერვალი
კატეგორია:დაბადებული 1937
კატეგორია:ქართველი მსახიობები
კატეგორია:საქართველოს სსრ-ის დამსახურებული არტისტები
კატეგორია:საქართველოს ღირსების ორდენის კავალრები
ლიანა ელიავა

**ლიანა ელიავა** (დ. 31 აგვისტო, 1939, ხობი – გ. 9 ოქტომბერი, 2023, ჰელსინკი) — ქართველი კინორეჟისორი. იყო საქართველოს კინემატოგრაფისტთა შემოქმედებითი კავშირის წევრი.

## ბიოგრაფია
დაიბადა 1939 წლის 31 აგვისტოს ხობში. ჯერ პატარა იყო, როცა მისი ოჯახი თბილისში გადავიდა. სწავლობდა თბილისის №29-ე საშუალო სკოლაში. ლექსებს წერდა და პიონერთა სასახლეში შემოქმედებით წრეზე დადიოდა. 1962 წელს დაამთავრა თბილისის ივანე ჯავახიშვილის სახელობის სახელმწიფო უნივერსიტეტის ფილოლოგიის ფაკულტეტი, 1970 წელს — მოსკოვის საკავშირო სახელმწიფო კინემატოგრაფიის ინსტიტუტის სარეჟისორო ფაკულტეტი (მიხეილ რომის სახელოსნო). 1970 წლიდან კინოსტუდია „ქართული ფილმში“ დაიწყო მუშაობა დამდგმელ რეჟისორად. გადაღებული აქვს მხატვრული და დოკუმენტური ფილმები: „ბზიანეთი“, „ეპისკოპოსი ნადირობაზე“, „მშვენიერი კოსტიუმი“, „სინემა“ და სხვა. ავტორია წიგნებისა: „სიზმრად ნანახი ფილმები“ (თბილისი, 2004), „კინო უეკრანოდ“ (თბილისი, 2011), „ჩემი სკანდინავია“ და სხვა.

1999 წლიდან ცხოვრობდა ფინეთის დედაქალაქ ჰელსინკში. გარდაიცვალა 2023 წლის 9 ოქტომბერს ფინეთში. დაკრძალულია თბილისში.

## ფილმოგრაფია
### დამდგმელი რეჟისორი
* 1968 — „ბზიანეთი“
* 1971 — „ეპისკოპოსი ნადირობაზე“
* 1973 — „მშვენიერი კოსტიუმი“
* 1974 — „ფერმა მთაში“
* 1977 — „სინემა“
* 1982 — „გზის დასაწყისი“

### სცენარის ავტორი
* 1968 — „ბზიანეთი“
* 1971 — „ეპისკოპოსი ნადირობაზე“
* 1973 — „მშვენიერი კოსტიუმი“
* 1977 — „სინემა“
* 1982 — „გზის დასაწყისი“

## რესურსები ინტერნეტში
* 
* ლიანა ელიავა — ეროვნული ფილმოგრაფია
* 
* ლიანა ელიავა - შემოქმედებითი ენერგია, რომელიც არ იკარგება

## სქოლიო
კატეგორია:დაბადებული 31 აგვისტო
კატეგორია:დაბადებული 1939
კატეგორია:გარდაცვლილი 9 ოქტომბერი
კატეგორია:გარდაცვლილი 2023
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი კინორეჟისორები
კატეგორია:ქართველი სცენარისტები
კატეგორია:საბჭოთა კინორეჟისორები
ბიორიოლიოხი

**ბიორიოლიოხი** (, ქვემო წელზე **ელონი**) — მდინარე რუსეთში, იაკუტიაში (სახაში); მდ. ინდიგირკის მარცხენა შენაკადი. სიგრძე 754 კმ, აუზის ფართობი 17 ათ. კმ². წამოიქმნება მდინარეების ჩამიგა-ოკატინისა და კემელკან-ოკატის შეერთებით (სათავეს იღებენ პოლოუსის ჭიუხზე). მიედინება იანა-ინდიგირკის დაბლობზე. ძირითადი შენაკადებია: ულახან-კილახი/ტიიტი, სელგანახი, არი-მასი (მარჯვენა), უესე-კილახი (მარცხენა). იკვებება თოვლის, წვიმისა და მინაყინების წყლით. წყალმოვარდნა იცის ივლის-აგვისტოში. წყლის საშუალო წლიური ხარჯი შესართავში დაახლ. 80 მ³/წმ-ია. გაყინულია ოქტომბრიდან მაისის შუა რიცხვებამდე. ზამთარში იყინება ფსკერამდე. მდინარის აუზში 9 ათასზე მეტი ტბაა საერთო ფართობით 1,6 ათ. კმ².

## სქოლიო 
კატეგორია:სახის მდინარეები
პოლოუსის ჭიუხი

**პოლოუსის ჭიუხი** () — ჭიუხი რუსეთში, იაკუტიის ჩრდილო-აღმოსავლეთ ნაწილში, ჩერსკის მთაგრეხილში. გადაჭიმულია 175 კმ-ზე, იანა-ინდიგირკის დაბლობის სამხრეთი საზღვრის გასწვრივ, მდინარე ხრომის სათავეებიდან (დასავლეთში) მდინარე ინდიგირკის ხეობამდე (აღმოსავლეთში); აღმოსავლეთით გრძელდება ულახან-სისის ჭიუხის სახით. სიმაღლე 968 მ. შედგება ცალკეული მაგიდისებური ბრტყელმწვერვალიანი მასივებისა და ბორცვებისგან. კალთების ქვედა ნაწილი დაფარულია ტყეტუნდრითა და მეჩხერი ფოთლოვანი ტყეებით, მაღლა მთის ტუნდრაა.

## სქოლიო 
კატეგორია:რუსეთის ქედები
გიორგი მირზაშვილი

**გიორგი მირზაშვილი** (დ. 20 ივნისი, 1961, თბილისი) — ქართველი მხატვარი, პედაგოგი და პოეტი.

1984 წელს დაამთავრა თბილისის სამხატვრო აკადემიის ფერწერის ფაკულტეტი. 1987-1990 წლებში სწავლობდა უჩა ჯაფარიძის სახელობის ფერწერის შემოქმედებით სახელოსნოში. 1986-1987 წლებში იყო მანავის საშუალო სკოლის ხატვის პედაგოგი. მუშაობდა ე. ახვლედიანის სახელობის ბავშვთა შემოქმედებით მუზეუმში. 1975 წლიდან მონაწილეობს გამოფენებში საქართველოში და მის საზღვრებს გარეთ. მისი ნამუშევრები დაცულია ჯი-ემ-თი ჯგუფის კოლექციაში (სასტუმრო თბილისი მარიოტი და სასტუმრო ქორთიარდ მარიოტი) ასევე კერძო კოლექციებში: საქართველოში, გერმანიაში, საფრანგეთში, ნორვეგიაში, ნიდერლანდებში, აშშ-სა და ავსტრიაში.

## ლიტერატურა
* ვინ ვინ არის საქართველოში, თბ., 2006, გვ. 338

## რესურსები ინტერნეტში
## სქოლიო
კატეგორია:ქართველი მხატვრები
კატეგორია:ქართველი პედაგოგები
კატეგორია:ქართველი პოეტები
იანა-ინდიგირკის დაბლობი

**იანა-ინდიგირკის დაბლობი** () — დაბლობი რუსეთში, იაკუტიაში (სახაში), ჩრდილო-აღმოსავლეთ ციმბირში. ზღვისპირა, ძლიერ დაჭაობებული დაბლობია. გადაჭიმულია 600 კმ-ზე, ლაპტევებისა და აღმოსავლეთ ციმბირის ზღვის გასწვრივ, ბუორ-ხაიის უბიდან (აღმოსავლეთში; მდ. იანის დელტის ჩათვლით) მდ. ინდიგირკის დელტამდე (დასავლეთში). სიგანე 300 კმ-მდე. საშუალო სიმაღლე 30–80 მ. ცალკეული შთენილი სოპკები აღმართულია 300 მ სიმაღლემდე; უმაღლესი წერტილი 533 მ-ია. აგებულია ზღვიური და ალუვიური დანალექებითა და ნამარხი ყინულით. ყველგანაა მრავალწლოვანი მზრალობა და მასთან დაკავშირებული რელიეფის ფორმები: მრავალი თერმოკარსტული ღრმული (ალასები), რომლებიც ტბებითაა შევსებული, ბაიჯარახები (აშმუშნული ბორცვები) და პოლიგონური გრუნტები. ჩრდილოეთ ნაწილში ტიპურია არქტიკის ხავს-ლიქენიანი და ბუჩქნარიანი ტუნდრის ლანდშაფტები, სამხრეთსა და მდინარეთა ხეობებში — ფოთლოვანი მეჩხერი ტყისა.

## სქოლიო 
კატეგორია:რუსეთის დაბლობები
დანუშე ნერუდოვა

**დანუშე ნერუდოვა** (; დ. 4 იანვარი, 1979, ბრნო) — ჩეხი ეკონომისტი და უნივერსიტეტის პროფესორი, ბრნოს მენდელის უნივერსიტეტის რექტორი 2018-2022 წლებში. პრეზიდენტობის კანდიდატი 2023 წლის საპრეზიდენტო არჩევნებში. მას მხარს უჭერს რამდენიმე პარტია (სამოქალაქო დემოკრატიული პარტია, KDU-ČSL და TOP 09).

## ბიოგრაფია
დანუშე ნერუდოვა დაიბადა 1979 წლის 4 იანვარს, ბრნოში. მან დაწყებითი და საშუალო განათლება მიიღო საბავშვო ბაღში ბრნოს სვორნოსტის მოედანზე და ბრნოს გიმნაზიაში.

2007 წლის სექტემბრიდან იყო მენდელის უნივერსიტეტის ბიზნესისა და ეკონომიკის ფაკულტეტის ბუღალტრული აღრიცხვისა და საგადასახადო ინსტიტუტის ხელმძღვანელი. იგი ასევე იყო ფაკულტეტის პროდეკანი 2009 წლიდან 2014 წლამდე და ასევე უნივერსიტეტის პრორექტორი 2014-2015 წლებში და გახდა ამ ორივე თანამდებობის ყველაზე ახალგაზრდა მფლობელი უნივერსიტეტის ისტორიაში. მისი კვლევა ფოკუსირებულია საგადასახადო პოლიტიკასა და ევროკავშირში გადასახადების ჰარმონიზაციაზე, ასევე ეკონომიკურ უთანასწორობაზე მამაკაცებსა და ქალებს შორის და საპენსიო სისტემების გრძელვადიანი მდგრად დაფინანსებაზე.

2022 წლის 31 მაისს ნერუდოვამ განაცხადა, რომ აპირებს ჩეხეთის რესპუბლიკის 2023 წლის საპრეზიდენტო არჩევნებში მონაწილეობას.

## სქოლიო
კატეგორია:ცოცხალი ადამიანები
კატეგორია:ქალი ეკონომისტები
კირიგამი

**კირიგამი** () — ორიგამის ნაირსახეობა, ქაღალდისაგან სხვადასხვა ფიგურების და ბარათების კეთების იაპონური ხელოვნება. კირიგამის შემთხვევაში ქაღალდებს ჭრიან და კეცავენ, რათა სამგანზომილებიანი დიზაინის ფიგურა შეიქმნას. ჩვეულებრივ ფიგურა იქმნება ერთი ქაღალდისგან, წებოს გამოყენების გარეშე. მის დამაარსებლად ითვლება იაპონელი არქიტექტორი მასახირო ტიატანი (Masahiro Chatani). თავად ტერმინი კირიგამი აშშ-ში შემოიღო ფლორენს ტემკომ 1962 წელს, როცა თავისი წიგნი დაასათაურა „Kirigami, Creative Art of Paper cutting“. წიგნმა ისეთი პოპულარობა მოიხვეჭა, რომ „კირიგამი“ მიღებული გახდა ქაღალდის ჭრის ხელოვნების დასავლურ სახელწოდებად.

## გალერეა

ფაილი:Tannenbäume.JPG|
ფაილი:Kirigami with business cards.jpg|
ფაილი:Kirigami (1).jpg|
ფაილი:Troquelados.jpg|
ფაილი:Zwei-stufiges Book-Origami.JPG|

## იხილეთ აგრეთვე
* ორიგამი
* ოშიბანა

## რესურსები ინტერნეტში
* 
* Nahoko Kojima
* Moses Mabhida Stadium
* giovannirussografico 
* Как сделать открытку Киригами

კატეგორია:ქაღალდის ხელოვნება
კატეგორია:იაპონური კულტურა
კატეგორია:იაპონური ხელოვნება
კატეგორია:დეკორატიულ-გამოყენებითი ხელოვნება
სინემა (ფილმი)

**სინემა** — კინოსტუდია ქართული ფილმის 1977 წლის კინოფილმი. ფილმის რეჟისორია ლიანა ელიავა. (კონსულტანტი ვასილ ამაშუკელი)

## სიუჟეტი
სოსიკო ჩოლოყაშვილი, რომელიც წარჩინებული ოჯახის შვილია, XX საუკუნის დამდეგს საზოგადოებისთვის მანამდე უცნობი, ახალი დარგით — კინემატოგრაფიით ინტერესდება. ბევრი წინააღმდეგობისა და იმედგაცრუების მიუხედავად, საქართველოში კინოს ერთ-ერთმა პირველმა ენთუზიასტმა ფირზე ძველი თბილისის ყოფის ამსახველი არაერთი კადრი აღბეჭდა. მოგვიანებით ეს მასალა თბილისისა და კინოს ისტორიისათვის ფასდაუდებელ განძად იქცა.

ფილმში გამოყენებულია კადრები დოკუმენტური ფილმიდან „აკაკი წერეთლის მოგზაურობა რაჭა-ლეჩხუმში“ (1912).

## როლებში
* მურმან ჯინორია — სოსიკო ჩოლოყაშვილი
* გივი (გურამ) ფირცხალავა — იაშა კოსტავა
* ქეთევან ქობულია 
* ავთო კერესელიძე 
* გურამ ლორთქიფანიძე — ამბერკი
* შალვა ხერხეულიძე 
* თენგიზ არჩვაძე 
* არიადნა შენგელაია 
* ლია ელიავა — ელენე
* თამარ ციციშვილი 
* რამაზ ჩხიკვაძე 
* ალექსანდრე ჯალიაშვილი 
* დიმიტრი ყიფიანი 
* თამარ თვალიაშვილი 
* დარეჯან ხარშილაძე 
* აბესალომ ლორია 
* შალვა გედევანიშვილი 
* ვასილ ჩხაიძე 
* მანანა მენაბდე 
* გივი თოხაძე 
* გალინა ბერაძე
* გერონტი დარახველიძე
* როსტომ ჩხეიძე
* პაატა ბარათაშვილი
* ლეილა აბაშიძე
* დოდო ჭიჭინაძე
* კირა (უმც) ანდრონიკაშვილი — თავადის ქალი
* ნინო გორდელაძე
* ვლადიმერ ჩიტიშვილი
* დავით ქობულოვი (ქობულაშვილი)
* მაკა მახარაძე
* ბონდო გოგინავა — მეეტლე
* გ. გვიშიანი
* თ. ლორთქიფანიძე
* დ. გაგუა
* დ. ყიფშიძე
* არჩილ მაჩაბელი

## რესურსები ინტერნეტში
* 
* 
## სქოლიო
კატეგორია:ქართულენოვანი ფილმები
კატეგორია:1977 წლის ქართული ფილმები
კატეგორია:კინოსტუდია „ქართული ფილმის“ ფილმები
კატეგორია:ფილმები ანბანის მიხედვით
კატეგორია:ლიანა ელიავას ფილმები
ბო დერეკი

**ბო დერეკი** (, დაბადების სახელი **მერი კოლინზი** ; დ. 20 ნოემბერი, 1956, ლონგ-ბიჩი, კალიფორნია) — ამერიკელი მსახიობი და ფოტომოდელი.

## ბიოგრაფია
დაიბადა ფოტოგრაფისა და სარეკლამო სააგენტოს აღმასრულებელი დირექტორის ოჯახში. 16 წლის ასაკში შეხვდა მსახიობს და რეჟისორს ჯონ დერეკს, რომელიც 30 წლით იყო მასზე უფროსი. ისინი დაქორწინდენ 1976 წელს გერმანიაში, როგორც კი ჯონმა ყოფილ მეუღლესთან განქორწინების პროცესი დაასრულა. 

ჯონ დერეკი გულის შეტევით გარდაიცვალა 1998 წელს. მათ საერთო შვილი არ ჰყოლიათ. 2002 წლიდან ბო დერეკი ხვებოდა მსახიობს ჯონ კორბეტს, რომელთან ერთად სანტა-ბარბარაში (კალიფორნია) დასახლდა. ისინი 2020 წლის დეკემბერში დაქორწინდნენ.

ბო დერეკი ცნობილია თავისი საქველმოქმედო საქმიანობით ცხოველთა უფლებების მხარდასაჭერად. ის კალიფორნიის შტატის საცხენოსნო სპორტის კომისიის წევრია და აქტიურად მონაწილეობს რამდენიმე ცხოველთა უფლებების დამცველი ორგანიზაციის საქმიანობაში. ბავშვობიდან ცხენებისა და საცხენოსნო სპორტის მოყვარულს ჰყავს ანდალუსიური ცხენები და ცხოველთა დაცვის ინსტიტუტის კამპანიის წარმომადგენელია ფედერალური და სახელმწიფო კანონმდებლობების გზით ცხენების დახოცვის შესაწყვეტად. დერეკი მუშაობს ასევე კალიფორნიის რბოლების საბჭოში.

## ფილმოგრაფია
## რესურსები ინტერნეტში
* 
* 
* ბო დერეკი tcdb-ზე
* ბო დერეკი twitter-ზე

## სქოლიო
კატეგორია:დაბადებული 20 ნოემბერი
კატეგორია:დაბადებული 1956
კატეგორია:ამერიკელი მსახიობები
კატეგორია:XX საუკუნის ქალი მსახიობები
კატეგორია:XXI საუკუნის ამერიკელი ქალი მსახიობები
კატეგორია:ცოცხალი ადამიანები
პიედესტალი

**პიედესტალი** ( <  <  და ), **პოსტამენტი** ან **კვარცხლბეკი** — საფუძველი, რომელზედაც დგამენ სკულპტურულ ნამუშევარს (ქანდაკება, ჯგუფი, ბიუსტი) ან ლარნაკს, სვეტს, ობელისკსა და ა. შ. პიედესტალი შეიძლება იყოს გეომეტრიულად სწორი (ჩვეულებრივ, არქტიექტურულ ორდერული ელემენტებით ან სკულპტურული რელიეფით შემკული) ან ნებისმიერი (ბუნებრივი, დაუმუშავებელი ქვის სახით) ფორმისა.

## ლიტერატურა
კატეგორია:ქანდაკება
ნასიმის სახელობის ენათმეცნიერების ინსტიტუტი

**ნასიმის სახელობის ენათმეცნიერების ინსტიტუტი** () — სამეცნიერო ორგანიზაცია, რომელიც შედის აზერბაიჯანის მეცნიერებათა ეროვნული აკადემიის სტრუქტურაში. ინსტიტუტის ამჟამინდელი გენერალური დირექტორია ნადირ მამადლი.

## ისტორია
1932 წელს აზერბაიჯანის სახელმწიფო სამეცნიერო კვლევითი ინსტიტუტის ბაზაზე შეიქმნა ენის, ლიტერატურისა და ხელოვნების დამოუკიდებელი ინსტიტუტი, 1936 წელს კი ლიტერატურისა და ენის ერთობლივი ინსტიტუტი. 1945 წელს დაარსდა დამოუკიდებელი ენათმეცნიერების ინსტიტუტი. 1951 წელს ხელახლა გაერთიანდა ენათმეცნიერებისა და ლიტერატურის ინსტიტუტები. 1969 წლის სექტემბრიდან ენათმეცნიერების ინსტიტუტმა კვლავ დაიწყო დამოუკიდებელი საქმიანობა. 1973 წელს ენათმეცნიერების ინსტიტუტს გამოჩენილი აზერბაიჯანელი პოეტის, იმადედინ ნასიმის სახელი მიენიჭა.

## საქმიანობის მიმართულებები
* აზერბაიჯანული ენის წყაროები და განვითარების ისტორია, 
* აზერბაიჯანული ენის შედარებით-ტიპოლოგიური შესწავლა სხვა თურქულ ენებთან და სხვა ენებთან, 
* აზერბაიჯანში მცხოვრები უმცირესობების ხალხების ენების შესწავლა, 
* სხვადასხვა ლექსიკონების მომზადება, ლინგვისტური საკითხები. სამეცნიერო და ტექნიკური ტერმინოლოგია, თეორიული და გამოყენებითი ლინგვისტიკისა და ონომასტიკის საკითხები.

## ლიდერები
* აგამუსა ახუნდოვი
* ტოფიგ ჰაჯიევი
* მოჰსუნ ნაგისოილუ
* ნადირ მამადლი

## პუბლიკაციები
* ფუნდამენტური მონოგრაფია „აზერბაიჯანული ენის ისტორია“ (3 ტომად);
* „აზერბაიჯანული ენის ისტორიული ლექსიკონი“, (2 ტომად);
* „აზერბაიჯანული დიალექტოლოგიური ლექსიკონი“, (2 ტომად);
* „აზერბაიჯანული ენის განმარტებითი ლექსიკონი“, (3 ტომად);
* „აზერბაიჯანული ლიტერატურული ენის ისტორია“, (4 ტომად);
* „თურქული ენების შედარებით-ისტორიული ლექსიკოლოგია“, (3 ტომად);
* გამოიცა და დასაბეჭდად მომზადდა ისეთი შრომები, როგორიცაა „აზერბაიჯანული ენის ორთოგრაფიული ლექსიკონი“.

## იხილეთ ასევე
* აზერბაიჯანის მეცნიერებათა ეროვნული აკადემია
* აზერბაიჯანის ხელნაწერთა ინსტიტუტი

## რესურსები ინტერნეტში
* ნასიმის სახელობის ენათმეცნიერების ინსტიტუტი
* ნასიმის სახელობის ენათმეცნიერების ინსტიტუტი
* აზერბაიჯანის მეცნიერებათა ეროვნული აკადემია
* ANAS ცენტრალური სამეცნიერო ბიბლიოთეკა  დაარქივებული
* ANAS Mardakan Arboretum  დაარქივებული
* ANAS საინფორმაციო ტექნოლოგიების ინსტიტუტი

## სქოლიო
კატეგორია:აზერბაიჯანის კვლევითი ინსტიტუტები
კატეგორია:აზერბაიჯანის სამეცნიერო ორგანიზაციები
კუკური ლაფერაძე

**ზურაბ (კუკური) ლაფერაძე** (დ. 15 ივნისი, 1926, სოფ. ნაძვა, ტყიბულის რაიონი — გ. 1 დეკემბერი, 1990) — ქართველი მსახიობი, საქართველოს სსრ სახალხო არტისტი (1976). საქართველოს კინემატოგრაფისტთა შემოქმედებითი კავშირის წევრი.

## ბიოგრაფია
1944–1946 წლებში სწავლობდა მარჯანიშვილის თეატრთან არსებულ სტუდიაში. პარალელურად გამოდიოდა ამავე თეატრის სცენაზე. 1946–1956 წლებში მოღვაწეობდა სოხუმის თეატრის ქართულ დასში, 1956 წლიდან — კინოსტუდია „ქართულ ფილმში“. 1958 წლიდან გარდაცვალებამდე (1990) მარჯანიშვილის თეატრის მსახიობი იყო.

დაკრძალულია თბილისში, საბურთალოს პანთეონში. 

## ფილმოგრაფია
* 1956 — „ჩრდილი გზაზე“ — გიორგი ჩოხელი
* 1957 — „საბუდარელი ჭაბუკი“ — გიორგი 
* 1957 — „ქალის ტვირთი“ 
* 1957 — „მე ვიტყვი სიმართლეს“ — მერაბ დევიძე
* 1958 — „მამლუქი“ — ჰუსეინ–აღა 
* 1958 — „მაიაკოვსკი იწყებოდა ასე…“ 
* 1959 — „ზვიგენის კბილი“ — ომარი
* 1960 — „შეწყვეტილი სიმღერა“ — მამედოვი
* 1960 — „პაპა გიგია“ — კოლმეურნეობის თავ.-რე
* 1961 — „განძი“ — ტოჩი - ინჟინერი
* 1963 — „შემთხვევა გზაზე“ 
* 1965 — „მე ვხედავ მზეს“ — ბეჟანა
* 1966 — „მემანქანის საჩუქარი“ 
* 1967 — „ჩემი მეგობარი ნოდარი“ — მთავარი ინჟინერი
* 1967 — „სამკუთხედი“ — ვასო
* 1972 — „მხიარული რომანი“ — მიტროფანე
* 1972 — „ნერგები“ 
* 1973 — „მე და ჩემი მეზობლები“ 
* 1973 — „მზე შემოდგომისა“ — ტაქსის მძღოლი
* 1974 — „ანარეკლი“ — გერონტი
* 1975 — „ჩირიკი და ჩიკოტელა“ — მღვდელი

* 1975 — „აურზაური სალხინეთში“ — ზორბა
* 1975 — „გამინაწილე სითბო“ 
* 1975 — „არ დაიჯერო, რომ აღარა ვარ“ — კარიერის უფროსი
* 1975 — „ღვინის ქურდები“ — თედო
* 1976 — „დილის ნისლივით“ — გიგოლა
* 1976 — „გასეირნება თბილისში (ნამდვილი თბილისელი და სხვები)“ 
* 1977 — „დაბრუნება“ 
* 1977 — „ესკულაპეს მოწაფე“ 
* 1978 — „დათა თუთაშხია“ — მოსე ზამთარაძე 
* 1978 — „ჩემი მეგობარი ძია ვანია“ — როსტომი
* 1979 — „მეცამეტე გოჭი“ 
* 1980 — „მშობლიურო ჩემო მიწავ (რაიკომის მდივანი)“ — შოთა ბეროძე
* 1981 — „კროსვორდის ამოხსნის მოყვარულთათვის“ 
* 1982 — „სამი ალიყური“ 
* 1982 — „სიბრძნის კარავი“ 
* 1984 — „ჩიორა“ 
* 1985 — „ვინ არის მეოთხე?“ 
* 1986 — „პროლოგი (წინათქმა)“ 

## ჯილდოები და აღიარება
*1961 : საქართველოს დამსახურებული არტისტი
*1976 : საქართველოს სახალხო არტისტი

## რესურსები ინტერნეტში
* 
* კუკური ლაფერაძე — ეროვნული ფილმოგრაფია
* 

## სქოლიო
კატეგორია:დაბადებული 15 ივნისი
კატეგორია:დაბადებული 1926
კატეგორია:გარდაცვლილი 1990
კატეგორია:გარდაცვლილი 1 დეკემბერი
კატეგორია:ტყიბულის მუნიციპალიტეტში დაბადებულები
კატეგორია:ქართველი მსახიობები
კატეგორია:საბჭოთა მსახიობები
კატეგორია:საქართველოს სსრ-ის სახალხო არტისტები
კატეგორია:საქართველოს სსრ-ის დამსახურებული არტისტები
კატეგორია:საბურთალოს პანთეონში დაკრძალულები
ბუორ-ხაია (უბე)

**ბუორ-ხაია**, *ბორხაია*

## სქოლიო 
კატეგორია:რუსეთის ყურეები
ალფრედ კუბინი

**ალფრედ ლეოპოლდ ისიდორ კუბინი** (დ. 10 აპრილი 1877 – გ. 20 აგვისტო 1959) — ავსტრიელი ილუსტრატორი, რომელიც ქმნიდა ხელოვნების ნიმუშებს ბეჭდვისთვის. კუბინი მიიჩნევა სიმბოლიზმის და ექსპრესიონიზმის მნიშვნელოვან წარმომადგენლად.

## გალერეა 

File:Der Staat by Alfred Kubin (1899-1900).jpg|*სახელმწიფო* (1899–1900)
File:Jede nacht besucht uns ein traum.jpg|*სიზმარი ყოველ ღამე გვესტუმრება* (1900)
File:The past forgotten swallowed.jpg|*შთანთქმული დავიწყებული წარსული* (1901)
File:The lady on the horse.jpg|*ქალბატონი ცხენზე* (1901)
File:The last king.jpg|*ბოლო მეფე* (1902)
File:The moment of birth.jpg|*დაბადების მოენტი* (1902)
File:Siberian fairy tale.jpg|*ციმბირული ზღაპარი* (1902)
File:Angst by Alfred Kubin.jpg|*შიში* (1903)
File:Black mass.jpg|*შავი მესა* (1905)

## ლიტერატურა 
* Arnason, H. H., & Wheeler, D. (1986). *History of Modern Art: Painting, Sculpture, Architecture, Photography*. Englewood Cliffs, N.J.: Prentice-Hall. 
* Assman, Peter *Alfred Kubin 1877–1959*. Exhibition catalogue Brussels (Ixelles) 1997
* *Alfred Kubin*. Exhibition catalogue Neue Galerie New York 2008
* Romana Schuler *Alfred Kubin, Aus meinem Reich*. Exhibition catalogue Leopold Museum Vienna 2003
* *Traumgestalten. 100 Meisterwerke aus dem Besitz der Graphischen Sammlung Albertina*. Vienna 1990

## რესურსები ინტერნეტში 
* 

კატეგორია:დაბადებული 1877
კატეგორია:გარდაცვლილი 1959
კატეგორია:ხელოვნება ავსტრიაში
კატეგორია:ავსტრიელი ბიოგრაფები
კატეგორია:XX საუკუნის ავსტრიელი მამაკაცი მწერლები
კატეგორია:XX საუკუნის ავსტრიელი რომანისტები
კატეგორია:ილუსტრატორები
კატეგორია:ფანტასტი მწერლები
კატეგორია:მწერლები ანბანის მიხედვით
კატეგორია:მხატვრები ანბანის მიხედვით
სიკვდილი აისბერგებში

**ცელნამგალა (ინგლ. Orca; ასევე ცნობილი როგორც „სიკვდილი აისბერგებში“ ან „ცელნამგალა: ანუ მკვლელი ვეშაპი“; ანგლ. Orca: The Killer Whale)** — 1977 წლის ამერიკული თრილერი, რომლის რეჟისორია მაიკლ ანდერსონი, ხოლო სცენარის ავტორები არიან ლუჩანო ვინჩენცონი და სერჯიო დონატი. ფილმში მონაწილეობენ რიჩარდ ჰარისი, შარლოტ რემპლინგი, უილ სემპსონი, ბო დერეკი, კინან უინი და რობერტ კარადინი. ფილმი მოგვითხრობს მამრ ცელნამგალას (Orca-ს) შესახებ, რომელიც სდევს სათევზაო ნავს და მის კაპიტანს, შურისძიების მიზნით, რადგან მათ განზრახ მოკლეს ვეშაპის ორსული პარტნიორი და მათი დაუბადებელი შვილი.

l
## სიუჟეტი
## როლებში
* რიჩარდ ჰარისი — კაპიტანი ნოლანი
* შარლოტ რემპლინგი — რეიჩელ ბედფორდი
* ბო დერეკი — ენი
* უილ სიმპსონი — უმილაკი

## რესურსები ინტერნეტში
* 

## სქოლიო
კატეგორია:1977 წლის ფილმები
კატეგორია:ამერიკული სათავგადასავლო ფილმები
კატეგორია:ფილმები ანბანის მიხედვით
ემილიანო მარტინესი

**დამიან ემილიანო მარტინესი** (; დ. 1 სექტემბერი, 1992) — არგენტინელი ფეხბურთელი, „ასტონ ვილასა“ და არგენტინის ეროვნული ნაკრების მეკარე. 2022 წლის მსოფლიო ჩემპიონი და ამავე ჩემპიონატის საუკეთესო მეკარე.

## საკლუბო კარიერა 
მარტინესი არსენალმა ინდეპენდიენტედან 2010 წელს იყიდა. თამაშობდა საფეხბურთო კლუბის ახალგაზრდულ გუნდებში. 2012 წელს, ის იჯარით „ოქსფორდ იუნაიტედში“ გადავიდა, მაგრამ მხოლოდ ერთ მატჩი ითამაშა. შემდეგი იჯარის პერიოდი 2013/14 წლებში „შეფილდ უენსდისში“ გაატარა, სადაც დამიანემ მეტი სათამაშო პრაქტიკა მიიღო და 11 შეხვედრაში ითამაშა. არსენალში დაბრუნების შემდეგ, ის რეგულარულად დაიწყო გუნდის მატჩებში თამაში. დამიანას დებიუტი გუნდში 2014 წლის 22 ოქტომბერს, ჩემპიონთა ლიგის მატჩში, ანდერლეხტის წინააღმდეგ შედგა.

## გუნდური კარიერა 
მარტინესი ასევე თამაშობდა თავისი ქვეყნის ახალგაზრდულ გუნდებში. 2011 წელს ის მიიღეს ეროვნულ ნაკრებში.

მისი საერთაშორისო დებიუტი, 28 წლის ასაკში შედგა, 2021 წლის 3 ივნისს, 2022 წლის კატარის მსოფლიო ჩემპიონატის შესარჩევ მატჩში, ჩილეს წინააღმდეგ. 2021 წლიდან, ის არგენტინის ნაკრების ძირითადი მეკარე გახდა.

## სანაკრებო სტატისტიკა
## მიღწევები 
### საკლუბო 
;  არსენალი
* ინგლისის ასოციაციის თასი: 2019–20
* ინგლისის სუპერთასი: 2014, 2015, 2020

### სანაკრებო 
;  არგენტინა
* მსოფლიო ჩემპიონი: 2022
* არტემიო ფრანკის თასი: 2022
* კოპა ამერიკა: 2021

### ინდივიდუალური 
* მსოფლიო ჩემპიონატის საუკეთესო მეკარე: 2022
* „ასტონ ვილას“ სეზონის მოთამაშე: 2020–21
* კოპა ამერიკის საუკეთესო მეკარე: 2021, 2024
* კოპა ამერიკის სიმბოლური ნაკრების წევრი: 2021, 2024

## რესურსები ინტერნეტში
* „ასტონ ვილას“ ოფიციალური საიტი

## სქოლიო 
კატეგორია:დაბადებული 1 სექტემბერი
კატეგორია:დაბადებული 1992
კატეგორია:პრემიერ ლიგის ფეხბურთელები
კატეგორია:ინგლისის საფეხბურთო ლიგის ფეხბურთელები
კატეგორია:ასტონ ვილას ფეხბურთელები
კატეგორია:რედინგის ფეხბურთელები
კატეგორია:შეფილდ უენსდეის ფეხბურთელები
კატეგორია:ოქსფორდ იუნაიტედის ფეხბურთელები
კატეგორია:ლონდონის არსენალის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ხეტაფეს ფეხბურთელები
კატეგორია:მსოფლიო ჩემპიონები ფეხბურთში
კატეგორია:არგენტინის ნაკრების ფეხბურთელები
კატეგორია:არგენტინელი ფეხბურთელები
კატეგორია:2021 წლის კოპა ამერიკის ფეხბურთელები
კატეგორია:2024 წლის კოპა ამერიკის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:კოპა ამერიკის გამარჯვებული ფეხბურთელები
კატეგორია:ცოცხალი ადამიანები
სიკვდილი კრედიტით

**სიკვდილი კრედიტით** () 一 ფრანგი ავტორის, ლუი ფერდინან სელინის 1936 წლის რომანი. აღნიშნული ნაწარმოები წარმოადგენს ავტორის 1932 წლის ნაწარმოების - *მოგზაურობა ღამის დასალიერში* - ერთგვარ სიქველს, რაც იმითაც აიხსნება, რომ ამ ნაწარმოებშიც ნარატორად მწერლის ცნობილი პერსონაჟი, ფერდინანდ ბარდამუ, გველინება, რომელიც აღიარებულია, როგორც მისი ალტერ ეგო. სიუჟეტი არ არის უწყვეტი და შეიცავს უამრავ ფლეშბექებსა თუ ადრინდელ მოგონებებს, შედეგად იგი ხშირად გადადის ფანტაზიებში, განსაკუთრებით ავტორის სექსუალურ ესკაპადებში. მოვლენების განვითარებასთან ერთად, ნაწარმოების სტილი უფრო და უფრო მიზანმიმართული და უხეში ხდება, ხოლო ყოველდღიური პარიზული ტრაგედიის გადმოსაცემად წინადადებები უფრო მკვეთრ ინტენსიურობას იძენენ: ბრძოლა საარსებო წყაროსთვის, ავადმყოფობა, ვენერიული დაავადება, ოჯახური ისტორიები და ა.შ.

ნაწარმოების გამოცემამ დიდი შოკი გამოიწვია მთელ ევროპულ ლიტერატურაში. ისტორიაში გადმოცემულია პერსონაჟის თავგადასავალი, დაწყებული ღარიბ პარიზულ უბანში, დამთავრებული აფრიკულ ჯუნგლებში. სასოწარკვეთილების გარგანტუანულ კომედიასთან შერევით, შეიქმნა ახალი სტილი, რომელშიც მზაკვრობა და უხამსობა დაუვიწყარი პოეტური ფრაზებით იყო გასხივოსნებული. სელინის შემოქმედებამ რევოლუციურად იმოქმედა თანამედროვე მხატვრულ ლიტერატურაშზე, რის გამოც იგი სამართლიანად მიიჩნევა „შავი კომედიის“ ჟანრის ერთ-ერთ პიონერად.

## ფონი 
პირველი რომანის - *მოგზაურობა ღამის დასალიერში -* წარმატების შემდეგ სელინმა სწრაფად დაიწყო ახალ რომანზე მუშაობა. ნაწარმოებმა არაერთხელ გამოიცვალასაწყისი სახელწოდება, მათ შორის გამოსარჩევია *მკვდარი სიმღერა (Chanson Morte)*, თუმცა ის საბოლოოდ ზემოხსენებული სახელით შეიცვალა. 

ნაწარმოები შეიძლება ფერდინანდ ბარდამუს, ავტორის გამორჩეული პერსონაჟისა და ალტერ ეგოს ისტორიების ერთგვარ სიქველადაც მივიჩნიოთ. იგი მისი წინა ნაწილისგან - *მოგზაურობა ღამის დასალიერში -* განსხვავებით უფრო დეტალურად აღწერს ავტორის ცნობილი გმირის სახეს და ფარდას ხსნის მის საიდუმლოებებს. 

თავდაპირველად ავტორს ჩაფიქრებული ჰქონდა საკუთარ გმირზე შეედგინა სამი ნაწარმოები, თუმცა ეს რიცხვი ერთით გაიზარდა მას შემდეგ, რაც გამოსცა ნაწარმოებები - *გინიოლის ბანდა* და *ქვემეხის საკვები.* 

ნაწარმოები დაყოფილია სამ ნაწილად. პროლოგში ავტორი საუბრობს საკუთარ წარსულზე, როგორც გარეუბნის ექიმი, რომელიც პირისპირ დგას მრავალი უბედურებისა და წვრილმანის წინაშე. 

## კავშირი სხვა ნაწარმოებებთან 
რომანი მოხსენიებულია კურტ ვონეგუტის ნაწარმოების - სასაკლაო ნომერი ხუთი - პირველ თავში. 

## იხილეთ აგრეთვე 
* ლუი ფერდინან სელინი

## რესურსები ინტერნეტში 
* Mort à crédit (article)
* მიმოხილვა საბაზე

## სქოლიო 
კატეგორია:XX საუკუნის ფრანგული ლიტერატურა
კატეგორია:ფრანგული ლიტერატურული ნაწარმოებები
კატეგორია:1936 წლის წიგნები
კატეგორია:1936 წლის რომანები
ბენეფისი

**ბენეფისი** () — სანახაობა, სპექტაკლი, რომლის შემოსავალი (სპექტაკლის ხარჯების გამოკლებით) მთლიანად ან ნაწილობრივ (ნახევარბენეფისი) გადაეცემა ერთ ან რამდენიმე მსახიობს — ბენეფიციანტს. ბენეფისი პირველად შემოიღეს საფრანგეთში 1735 წელს.

რუსეთის იმპერიაში ბენეფისი პრაქტიკაში შევიდა 1783 წლიდან (1809 წლამდე გადაეცემოდა ასევე დრამატურგებსა და კომპოზიტორებს). 1908 წელს საიმპერატორო თეატრებში ბენეფისი გააუქმეს. სსრკ-ში ბენეფისი გაუქმდა 1925 წელს ხელოვნების მუშაკთა პროფკავშირების მე-5 სრულიად საკავშირო ყრილობის დადგენილებით.

ბენეფისი ასევე ეწოდება პიროვნების იუბილეზე მისდამი მიძღვნილ წარმოდგენას.

## ლიტერატურა
* 

კატეგორია:თეატრი
ხრომა

**ხრომა** () — მდინარე რუსეთში, იაკუტიაში (სახაში). სიგრძე 685 კმ, აუზის ფართობი 19&nbsp;700 კმ². წარმოიქმნება მდინარეების ტემტეკენისა და ნემალაკ-არანგასის შეერთებით, რომლებიც სათავეს პოლოუსის ჭიუხზე იღებენ. მიედინება იანა-ინდიგირკის დაბლობზე. ჩაედინება აღმოსავლეთ ციმბირის ზღვის ხრომის უბეში. იკვებება თოვლისა და წვიმის წყლით. გაყინულია სექტემბრის ბოლოდან მაისის ბოლომდე. იყინება მთლიანად. ძირითადი შენაკადია ურიუნგ-ულახი (მარცხენა).

## სქოლიო 
კატეგორია:სახის მდინარეები